<classify> BARAZA la Madiwani wa Halmashauri ya Wilaya ya Moshi mkoani Kilimanjaro, limeunda kamati maalumu kuomba kutokuhamisha ofi si za halmashauri hiyo ambazo zinadaiwa kuwepo katika eneo la Manispaa ya Moshi.Azimio hilo limetolewa siku tano kabla ya siku ya mwisho wa utekelezaji wa agizo la Waziri wa Nchi, Ofisi ya Rais, Tawala za Mikoa na Serikali za Mitaa Tamisemi, Selemani Jafo alilotoa mwezi uliopita baada ya kuagizwa na Rais John Magufuli kuzitaka halmashauri 31 kuhamisha ofisi zao katika maeneo yao ya kiutawala.Hoja hiyo ilitolewa na Diwani wa Kata ya Uru Kusini, Wilhard Kitaly kinyume na uamuzi wa kikao cha dharura cha Oktoba 12, mwaka huu walipokubali kuhamia shule ya sekondari ya Kolila kata ya Old Moshi Mashariki.Kitaly alisema Oktoba 7, mwaka huu kuwa halmashauri ilipokea barua kutoka Tamisemi ikitaka ofisi za halmashauri hiyo zilizopo katika eneo la KDC kuhamia katika eneo lake la kiutawala ndani ya siku 30.Alisema madiwani hao waliridhia kuhamishia ofisi hizo Kolila na kazi ya kufanya usafi inaendelea lakini wananchi wamepinga wakidai ofisi hizo zisihame kwani zipo eneo rafiki kwao kupata huduma na la kihistoria.Kitaly alisema kutokana na maoni ya wananchi, wanaomba kuunda kamati ya kwenda kumwona Waziri wa Tamisemi na kumweleza umuhimu wa ofisi hizo kutohamishwa na ikishindikana halmashauri hiyo yenye majimbo mawili ya Moshi Vijijini na Vunjo igawanywe na kila jimbo liwe na halmashauri yake.Kamati hiyo ina wajumbe wanane wakiongozwa na Mbunge wa Vunjo, James Mbatia NCCR-Mageuzi, Mbunge wa Moshi Vijijini, Antony Komu Chadema na Mbunge wa viti maalum Lucy Owenya Chadema.Wengine ni Mwenyekiti wa Halmashauri hiyo na Diwani wa Kindi, Michael Kilawila Chadema Makamu Mwenyekiti wa Halmashauri, Exaud Mamuya Chadema- Marangu Mashariki, Moris Makoi CCM-Okaoni, Filbert Shayo NCCR-Mageuzi- Marangu Magharibi na mtoa hoja, Wilhard Kitaly Chadema- Uru kusini Kilawila alisema hawapingi agizo la kuhamisha ofisi hiyo, lakini wana hoja za msingi kwa Waziri za kwa nini halmashauri hiyo isihame na ikishindikana wataomba wapewe mwaka mmoja kwa ajili ya kujiandaa kuhama.Kaimu Mkurugenzi Mtendaji wa halmashauri hiyo, Raphael Choma alisema wao wanatekeleza agizo la serikali na wanaendelea kufanya usafi katika shule ya Kolila na wanatarajia kuhama kuanzia Novemba 5, mwaka huu.  <topic>: KITAIFA 